Boslelie

Die boslelie (Clivia miniata) is ’n spesie blomplante in die genus Clivia en die familie Amaryllidaceae. Dit is inheems aan vogtige habitats in Suid-Afrika (Wes-Kaap, Gauteng en KwaZulu-Natal) en Eswatini – waar dit binnens- en buitenshuis geplant word. Dit is blykbaar ook in Meksiko genaturaliseer.

Eienskappe 
Die plant het blink, lynvormige blare wat dit ’n gewilde sierplant maak. Dit word sowat 45 cm hoog en die trompetvormige blomme is rooi, oranje of geel met ’n subtiele maar baie soet geur. Dit gaan in die vroeë lente oop. Minstens een kultivar, C. miniata variegata met geel gestreepte blare, word ook aangetref.

In streke met ’n minimum temperatuur laer as 10 ºC word dit as ’n huisplant gekweek.

Probleme 
Blare wat geskroei voorkom en bruin word, dui op te veel direkte sonlig. Wolluise kan ook voorkom. Die plant is ook effens giftig.

Galery

Verwysings

Eksterne skakels 
 http://www.cliviaforum.co.za 
 http://www.cliviabase.co.za 
 http://www.blankees.com/house/plants/k_lily.htm
 http://www.plantzafrica.com/plantcd/cliviaminiata.htm

  Hierdie artikel is vertaal uit die Engelse Wikipedia

Blomme
Clivia
Flora van Eswatini
Flora van Suid-Afrika
Huisplante
Sierplante
Tuinplante